CELEX: 52005PC0417
Language: da
Date: 2005-09-12
Title: Forslag til Rådets forordning om ændring af Rådets forordning (EF) nr. 2007/2000 om exceptionelle handelsforanstaltninger for lande og territorier, der deltager i eller er knyttet til Den Europæiske Unions stabiliserings- og associeringsproces

Vigtig juridisk meddelelse

|

52005PC0417

Forslag til Rådets forordning om ændring af Rådets forordning (EF) nr. 2007/2000 om exceptionelle handelsforanstaltninger for lande og territorier, der deltager i eller er knyttet til Den Europæiske Unions stabiliserings- og associeringsproces  /* KOM/2005/0417 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 12.9.2005KOM(2005) 417 endelig.Forslag tilRÅDETS FORORDNINGom ændring af Rådets forordning (EF) nr. 2007/2000 om exceptionelle handelsforanstaltninger for lande og territorier, der deltager i eller er knyttet til Den Europæiske Unions stabiliserings- og associeringsproces.(forelagt af Kommissionen)BEGRUNDELSEI. Baggrund1. Ved forordning (EF) nr. 2007/2000[1] gav Fællesskabet exceptionel og ubegrænset toldfri adgang til EU-markedet for næsten alle produkter med oprindelse i de lande og territorier, der nyder fordel af stabiliserings- og associeringsprocessen.2. Hovedformålet med disse foranstaltninger var at puste nyt liv i økonomien i landene i det vestlige Balkan ved at give dem privilegeret adgang til EU-markedet. Økonomisk udvikling skulle til gengæld fremme den politiske stabilitet i hele regionen.3. I overensstemmelse med EU’s stabiliserings- og associeringsproces er de exceptionelle handelspræferencer indrømmet på visse særlige betingelser, nemlig at modtagerlandene og –territorierne respekterer de grundlæggende principper om demokrati og menneskerettigheder, samt at de pågældende modtagere er rede til at udvikle økonomiske forbindelser med hinanden, indlede økonomiske reformer og skabe regional integration via samhandel. Det er også en betingelse, at modtagerne engagerer sig i et effektivt administrativt samarbejde med Fællesskabet med henblik på at forebygge enhver risiko for svig. Endelig vil de exceptionelle handelspræferencer kun blive opretholdt, hvis modtagerlandene overholder en standstill-forpligtelse på told og andre afgifter med tilsvarende virkning på importen af varer med oprindelse i EU.4. Handelspræferencerne blev indrømmet for en periode, der udløber den 31. december 2005 med henblik på at gøre det muligt at revidere de fastsatte betingelser og evaluere erfaringerne med gennemførelsen af den pågældende ordning.II. Begrundelsen for forslaget5. Formålet med dette forslag er at forlænge den nuværende handelspræferenceordning for en periode på yderligere 5 år, dvs. indtil den 31. december 2010. De vigtigste begrundelser for forslaget er:6. Handelspræferencerne har bidraget til at øge eksporten fra det vestlige Balkan til EU og har derfor indtil videre opfyldt deres mål. Mellem 2000 og 2004 er importen fra disse lande til EU således steget med ca. 8 % på årsbasis.7. Det Europæiske Råd konkluderede på sit møde i Lissabon den 23. og 24. marts 2000, at der inden der blev indgået stabiliserings- og associeringsaftaler med de vestbalkanske lande burde gennemføres en asymmetrisk handelsliberalisering. Der er siden da indgået stabiliserings- og associeringsaftaler med Den Tidligere Jugoslaviske Republik Makedonien og med Kroatien, men ikke med de andre lande i det vestlige Balkan. I overensstemmelse med konklusionerne fra Det Europæiske Råd bør den nuværende ordning med autonome handelspræferencer derfor videreføres.8. På trods af visse konkrete fremskridt er den økonomiske overgangs- og reformproces generelt langt fra fuldendt i det vestlige Balkan. Hvis de nuværende handelspræferencer bliver ophævet, vil modtagerne miste en objektiv økonomisk fordel i deres handel med EU. I betragtning af at EU er det vestlige Balkans største eksportmarked, kan dette få meget negative konsekvenser for landenes samlede økonomiske resultater og følgelig også få negative virkninger for deres interne reform- og overgangsprocesser.9. Forlængelsen af disse handelspræferencer skulle ikke få væsentlige negative virkninger for EU’s indre marked. Hele det vestlige Balkan tegner sig stadig kun for en meget lille procentdel (0,7 %) af EU’s samlede importhandel.III. Forslagets bestemmelser10. Forslaget forlænger gyldighedsperioden for de nuværende autonome handelspræferencer til den 31. december 2010. Det ændrer også bestemmelserne i Rådets forordning (EF) nr. 2007/2000 for at afspejle den nye udvikling i importbetingelserne for tekstilprodukter fra Montenegro og Kosovo[2] som følge af den bilaterale aftale om handel med tekstilprodukter mellem EU og Republikken Serbien, der blev undertegnet den 31. marts 2005. Endelig tager forslaget hensyn til, at Forbundsrepublikken Jugoslavien har skiftet navn til Serbien og Montenegro, samt til at Republikken Serbien og Kosovo udgør særskilte toldområder.IV. Budgetmæssige konsekvenser11. Forordningen indebærer ikke omkostninger for Fællesskabets budget. Anvendelsen af forordningen vil heller ikke medføre tab af toldindtægter i forhold til den nuværende situation.Forordningen vil imidlertid medføre tab af toldindtægter i forhold til en situation, hvor der ikke blev indrømmet præferencebehandling til de lande og territorier, som ikke er omfattet af stabiliserings- og associeringsaftalen.Dette tab af toldindtægter ville beløbe sig til ca. 105 mio. EUR på årsbasis.Forslag tilRÅDETS FORORDNINGom ændring af Rådets forordning (EF) nr. 2007/2000 om exceptionelle handelsforanstaltninger for lande og territorier, der deltager i eller er knyttet til Den Europæiske Unions stabiliserings- og associeringsprocesRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 133,under henvisning til forslag fra Kommissionen[3], ogud fra følgende betragtninger:1.  Rådets forordning (EF) nr. 2007/2000[4] om exceptionelle handelspræferencer for importen fra de lande og territorier, der deltager i eller er knyttet til Den Europæiske Unions stabiliserings- og associeringsproces, udløber den 31. december 2005.2.  Da der endnu ikke er indgået stabiliserings- og associeringsaftaler med alle landene i det vestlige Balkan, er det hensigtsmæssigt at forlænge gyldighedsperioden for Rådets forordning (EF) nr. 2007/2000.3.  En fortsat markedsåbning forventes at bidrage til den politiske og økonomiske stabiliseringsproces i regionen uden at skabe negative virkninger for Fællesskabet. De exceptionelle handelspræferencer bør derfor gælde i en yderligere periode fra den 1. januar 2006 til den 31. december 2010.4.  Den 4. februar 2003 blev der vedtaget et nyt forfatningscharter for Forbundsrepublikken Jugoslavien, som ændrede landets navn til Serbien og Montenegro.5.  Handelsforanstaltningerne i Rådets forordning (EF) nr. 2007/2000 bør også tage hensyn til, at Republikken Montenegro, Republikken Serbien samt Kosovo, som defineret i De Forenede Nationers Sikkerhedsråds resolution 1244 (1999)[5], hver især udgør et særskilt toldområde.6.  Fællesskabet har indgået en aftale om handel med tekstilvarer med Republikken Serbien[6] -UDSTEDT FØLGENDE FORORDNING:Artikel 1I forordning (EF) nr. 2007/2000 foretages følgende ændringer:7.  I artikel 1, stk. 1 og 3, ændres ordene “Serbien og Montenegro, herunder Kosovo” til “Montenegros, Serbiens eller Kosovos toldområde”8.  I artikel 3, stk. 1 og 2, ændres ordene “Forbundsrepublikken Jugoslavien” til “Montenegros eller Kosovos toldområde”.9.  Artikel 4 ændres således:a) I stk. 2, litra d) ændres ordene “i Forbundsrepublikken Jugoslavien, herunder Kosovo” til “i Montenegros, Serbiens eller Kosovos toldområde”.b) I stk. 4, i indledningen og i litra c), ændres ordene “samt Serbien og Montenegro, herunder Kosovo” til “samt i Montenegros, Serbiens eller Kosovos toldområde”.10.  I artikel 17 ændres datoen “den 31. december 2005” til “den 31. december 2010”.11.  I bilag I i kolonnen “Begunstigede” ændres alle henvisninger til “Forbundsrepublikken Jugoslavien, herunder Kosovo” til “Montenegros, Serbiens eller Kosovos toldområde”.Artikel 2Denne forordning træder i kraft dagen efter offentliggørelsen i Den Europæiske Unions Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, denPå Rådets vegneFormand [1] EFT L 240 af 23.9.2000, s. 1. Senest ændret ved Rådets forordning (EF) nr. 374/2005(EUT L 59 af 5.3.2005, s. 1).[2] Som defineret i De Forenede Nationers Sikkerhedsråds resolution 1244 (1999).[3] EUT C […] af […], s. […].[4] EFT L 240 af 23.9.2000, s. 1. Senest ændret ved Rådets forordning (EF) nr. 374/2005(EUT L 59 af 5.3.2005, s. 1).[5] http://www.un.org/Docs/scres/1999/sc99.htm[6] EUT L 90 af 8.4.2005, s. 36.